Yella daɣen Auguste Moulièras14, d amusnaw afransis, amrabeḍ aṛumi, ilul ass n 22 duǧember 1855 di Tlemcen, yemmut 26 yennayer 1931 di Perreuse-sur Marne. D amaru n watas n yiḍlisen, Auguste Mouliéras yettutlay akken iwata tutlayt taɛrabt. Seg useggas n 1872 almi d 1893, yettruḥu yettuɣal, gar Lezzayer d Lmaruk. Yettwassen aṭas s ugmar n tsekla timawit tamensayt deg snat n tmura-agi. Daɣ netta, yessen akken iwata tudert n yimezdaɣ-nsent. Seg wayen yura ad d-nebder : - Manuel Algèrien, grammaire, maisonneuve et le Leclerc, 1888.